Alverto Kontadors

Alverto Kontadors Velasko (, ; dzimis  Madridē, Spānijā) ir bijušai spāņu šosejas riteņbraucējs, divkārtējs Tour de France, trīskārtējs Vuelta a España, kā arī divkārtējs Giro d'Italia uzvarētājs. No 2010. līdz 2012. gadam A. Kontadors bija diskvalificēts par dopinga lietošanu (viņam tika atņemtas arī kopvērtējuma uzvaras Tour de France un Giro d'Italia).

 Karjera 
 ONCE/Liberty Seguros (2004–2006) 
A. Kontadors profesionālo karjeru uzsāka 2003. gadā, parakstot līgumu ar pasaules klases komandu — ONCE-Eroski. Viņš piedalījās Tour de Pologne un uzvara tās posmā bija viņa pirmais sasniegums. Nākamajā gadā komanda jau saucās Liberty Seguros, bet A. Kontadors ar īpašiem sasniegumiem neizcēlās. 2005. gadā viņš piedalījās savā pirmajā Tour de France, ierindojās debitantam cienīgajā 31. vietā un bija 3. labākais starp jaunajiem braucējiem. 2006. gadā viņš izcīnīja 2. vietu Tour de Romandie un uzvarēja Tour de Suisse posmā.

 Discovery Channel (2007) 
2007. gadā A. Kontadors parakstīja līgumu ar Discovery Channel riteņbraukšanas komandu. Uzvarot divus posmus Parīzes-Nicas velobraucienā, viņš kļuva par tā uzvarētāju un reizē arī labāko jauno braucēju, bet viņa lielākais panākums vēl bija tikai priekšā - A. Kontadors uzvarēja 2007. gada Tour de France, kļūstot arī par labāko jauno braucēju konkurencē.

 Astana (2008-2010) 
2008. gadā A. Kontadors Tour de France nestartēja, jo viņa jaunā komanda Astana netika uzaicināta tajā piedalīties, toties viņam izdevās kļūt par divu pārējo prestižāko riteņbraukšanas daudzdienu Giro d'Italia un Vuelta a España uzvarētāju. 25 gadu vecumā A. Kontadors bija kļuvis par jaunāko braucēju riteņbraukšanas vēsturē, kam izdevies uzvarēt visos trijos prestižākajos velobraucienos.

2009. gadā Astana tika atļauts startēt Tour de France un komanda bija tik spēcīga kā nekad, jo A. Kontadora palīgi bija septiņkārtējais Tour de France uzvarētājs amerikānis Lānss Ārmstrongs un divkārtējais otrās vietas ieguvējs vācietis Andreass Klēdens. Brīnumi nenotika un A. Kontadors pārliecinoši uzvarēja 2009. gada Tour de France, uzvarot arī trijos atsevišķos posmos. Pēc uzvaras A. Kontadors pagarināja līgumsaistības ar Astana riteņbraukšanas komandu, kurā turpmāk vairs nestartēja L. Ārmstrongs un A. Klēdens. A. Kontadors uzvarēja arī 2010. gada Tour de France un kļuva par trīskārtējo prestižākā velobrauciena uzvarētāju, sīvā cīņā pārspējot jauno Andi Šleku no Luksemburgas.

 Saxo Bank (2011-2016), dopinga apsūdzības, diskvalifikācija un atgriešanās 
Kā jau vairums profesionālo elites riteņbraucēju arī A. Kontadors ir ticis vainots dopinga lietošanā, tomēr līdz 2010. gadam neviens no veiktajiem testiem nebija pozitīvs.  tika paziņots, ka viņa dopinga paraugs, kas tika iegūts, 21. jūlijā (2010. gada Tour de France laikā) satur nelielu daudzumu klenbuterola, kas varēja draudēt pat ar Tour de France uzvaras atņemšanu.Positive Test for Contador May Cost Him Tour Title . The New York Times 2011. gada janvārī Spānijas riteņbraukšanas federācija diskvalificēja A. Kontadoru uz gadu, bet vēlāk pieņēma riteņbraucēja apelāciju un atcēla diskvalifikāciju. Jau februārī A. Kontadors atgriezās sacensību apritē.

2011. gada maijā viņš otro reizi karjerā uzvarēja velobraucienā Giro d'Italia. Toties Tour de France A. Kontadors nebija tik spēcīgs kā iepriekšējos gados un ieņēma vien 5. vietu kopvērtējumā, reāli nepiedaloties cīņā par uzvaru.

 Sporta arbitrāžas tiesa atzina A. Kontadoru par vainīgu dopinga lietošanā 2010. gadā un diskvalificēja uz diviem gadiem, kā arī atņēma viņam 2010. gada Tour de France (to saņēma otrās vietas ieguvējs Andi Šleks) un 2011. gada Girdo d'Italia uzvarētāja titulus. Tā paša gada augustā A. Kontadora diskvalifikācija beidzās, viņš atjaunoja līgumu ar Team Saxo Bank un piedalījās 2012. gada Vuelta a España, kur arī otro reizi karjerā izcīnīja uzvaru kopvērtējumā. A. Kontadors uzvarēja velobrauciena septiņpadsmitajā posmā pēc solo uzbrukuma, ar 1' 16" pārsvaru apsteidzot otrās vietas ieguvēju Alehandro Valverdi un nodrošinot arī kopvērtējuma uzvaru.

2013. gada Tour de France A. Kontadors finišēja 4. vietā, zaudējot vairāk kā 6 minūtes uzvarētājam Krisam Frūmam. Šī gada lielākais panākums viņam bija trešā vieta un uzvara punktu kopvērtējumā velobraucienā Tirreno–Adriatico.

2014. gada martā A. Kontadors uzvarēja daudzdienu velobraucienā Tirreno–Adriatico, pēc tam aprīlī arī Basku Zemes tūrē. Neveiksmīgi ar kritienu uz izstāšanos noslēdzās viņa starts Tour de France, bet viņam izdevās atgūties no traumas un uzvarēt Vuelta a España.

2015. gadā Kontadors pārliecinoši uzvarēja Giro d'Italia kopvērtējumā.

 Trek–Segafredo 

 Sasniegumi lielajās tūrēs 
Lielā tūre200520062007200820092010201120122013201420152016201720px|link=Kopvērtējums Giro d'Italia|alt=Rozā krekls Giro d'Italia——— 1——  1 ——— 1——20px|link=Kopvērtējums Tour de France|alt=Dzeltenais krekls Tour de France31— 1— 1  1   5 —4IZST5IZST920px|link=Kopvērtējums Vuelta a España|alt=Sarkanais krekls Vuelta a España——— 1——— 1— 1—44
Piezīme: IZST — izstājās

 Atsauces 

 Ārējās saites 

 Alverto Kontadora oficiālā mājaslapa , 

Kategorija:1982. gadā dzimušie
Kategorija:Madrides apgabalā dzimušie
Kategorija:Spānijas riteņbraucēji
Kategorija:2008. gada vasaras olimpisko spēļu dalībnieki
Kategorija:Tour de France kopvērtējuma uzvarētāji
Kategorija:Giro d'Italia kopvērtējuma uzvarētāji
Kategorija:Vuelta a España kopvērtējuma uzvarētāji
Kategorija:Tour de France posmu uzvarētāji
Kategorija:Vuelta a España posmu uzvarētāji
Kategorija:Giro d'Italia posmu uzvarētāji
Kategorija:Dopinga lietas riteņbraukšanā